Abbosbek Fayzullayev. Abbosbek Sayidjon oʻgʻli Fayzullayev (2003-yil 3-oktabrda tugʻilgan) – oʻzbekistonlik professional futbolchi, SSKA Moskva klubi va Oʻzbekiston futbol terma jamoasida yarim himoyachi ampulasida oʻynaydi. 2023-yilda dunyoning eng yaxshi yosh futbolchisi nomiga daʼvogarlar roʻyxatiga kirgan futbolchilardan biri. Futbolchilik faoliyati. Ilk yillari. 2003-yil 3-oktyabrda Sirdaryo viloyatida tugʻilgan. Paxtakor futbol akademiyasi bitiruvchisi. 2021-yilgacha Paxtakor klubi oʻrinbosarlar tarkibida harakat qilgan. Abbosbek Fayzullayev transfermarktdagi narxi 8 mln yevroni tashkil etadi (2025-yil 25-fevraldagi maʼlumot). Paxtakor safida. Abbosbek Fayzullayev 2021-yilgacha Paxtakor klubi oʻrinbosarlar tarkibida harakat qildi. Paxtakor klubi oʻrinbosarlar tarkibida 21 ta oʻyin oʻtqazadi va 8ta gol kiritdi. 2021-yil muvaffaqiyatli oʻyinidan soʻng Paxtakor murabbiylar shtabi tomonidan asosiy jamoaga jalb etildi. Paxtakor safida birinchi mavsumida Oʻzbekiston Superligasida 6 ta, Oʻzbekiston Kubogida 1 ta va Osiyo chempionlar ligasida 2 ta oʻyin oʻtqazdi, maydonda umumiy hisobda 280 daqiqa harakat qildi. 2022-yilgi mavsum. 2022-yilgi mavsumda Paxtakor safida Oʻzbekiston Superligasida 12 ta, Oʻzbekiston Kubogida 2 ta va Osiyo Chempionlar ligasida 3 ta oʻyin oʻtqazdi va 1 ta gol kiritdi. Umumiy hisobda maydonda 645 daqiqa harakat qildi. SSKA Moskva. Abbosbek Fayzullayev 2023-yil 27-iyulda SSKA Moskva jamoasi bilan 3+1 shaklida shartnoma imzoladi. 19 yoshli Fayzullayev 500 ming yevroga transfer qilindi. 19-avgust kuni „Dinamo“ga qarshi oʻyinda (1:2) Fayzullayev 87-daqiqada zaxiradan maydonga tushib yangi klubida debyut qildi. 24-sentyabr kuni „Rostov“ga qarshi oʻyinda (3:3) SSKA Moskva jamoasi safida oʻzining birinchi golini kiritdi. Villareal. 2024-yilning iyun oyida SSKA futbol klubi Abbosbek Fayzullayevni Ispaniyaning Villarreal futbol klubiga sotishga rozilik bergani haqida xabarlar tarqaldi. Terma jamoadagi faoliyati. Abbosbek Fayzullayev 2021-yil 30-oktabrda Bangladesh U-23 jamoasiga qarchi oʻrtoqlik oyiniga Temur Kapadze tomonidan jalb etildi va shu tariqa terma jamoadagi debyutini oʻtqazdi. 2022-yil Oʻzbekistonda boʻlib oʻtgan AFC U-23 Osiyo chempionati uchun Oʻzbekiston U23 yakuniy 23 ta futbolchidan iborat qaydnomasiga kiritildi. 2023-yilgi OFK U-20 Osiyo Kubogi uchun 20 yoshgacha boʻlganlar terma jamoasiga chaqirildi va musobaqada eng yaxshi futbolchi boʻldi. Finalda Iroqqa qarshi oʻyinda u penaltidan gʻalaba qozonib, jamoasining 1:0 hisobidagi gʻalabasini taʼminladi, chunki jamoadoshi Umarali Rahmonaliyev penaltini golga aylantirib, Oʻzbekistonga 20 yoshgacha boʻlganlar oʻrtasidagi Osiyo kubogi tarixidagi ilk chempionlikni taqdim etdi. Oʻz harakatlari bilan u turnirning eng futbolchisi oʻyinchisi deb topildi. 2023-yilning 6-iyun kuni Fayzullayev Oʻzbekiston terma jamoasi safida futbol boʻyicha Markaziy Osiyo chempionatida Ummonga qarshi oʻyinning 73-daqiqasida zaxiradan maydonga tushgandi. Uch kundan soʻng u Tojikistonga qarshi guruh oʻyinida zaxiradan maydongga tushib, oʻzining terma jamoa safida birinchi xalqaro golini urdi, bu oʻyinda 5:1 hisobida gʻalaba qozondi. Turnir finalida Eronga qarshi oʻyinda magʻlub boʻldi. 2023-yilda Qatarda boʻlib oʻtayotgan Osiyo kubogida Hindiston ustidan 3:0 hisobidagi gʻalabada oʻz hissasini qoʻshdi. Yutuqlari. Paxtakor Oʻzbekiston